CELEX: 62017TN0553
Language: el
Date: 2017-08-16 00:00:00
Title: Υπόθεση T-553/17: Προσφυγή της 16ης Αυγούστου 2017 — Cambra Abaurrea κατά Κοινοβουλίου κ.λπ.

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/39
            
         Προσφυγή της 16ης Αυγούστου 2017 — Cambra Abaurrea κατά Κοινοβουλίου κ.λπ.
   (Υπόθεση T-553/17)
   (2017/C 402/53)
   Γλώσσα διαδικασίας: η ισπανική
   
      Διάδικοι
   
   
      Προσφεύγων: Agustín Cambra Abaurrea (Marcilla, Ισπανία) (εκπρόσωπος: A. Mayayo Martínez, δικηγόρος)
   
      Καθών: Ευρωπαϊκό Κοινοβούλιο, Συμβούλιο της Ευρωπαϊκής Ένωσης και Ενιαίο Συμβούλιο Εξυγίανσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να δεχθεί ότι έχει εμπροθέσμως και νομοτύπως ασκηθεί προσφυγή ακυρώσεως ενώπιον του Γενικού Δικαστηρίου της Ευρωπαϊκής Ένωσης κατά της εφαρμογής της αποφάσεως του Ενιαίου Συμβουλίου Εξυγίανσης, η οποία απόφαση εφαρμογής προκάλεσε βαρύτατες ζημίες στην περιουσία των παλαιών και νομίμων μετόχων και κατόχων χρεογράφων της Banco Popular και να εκδώσει απόφαση με την οποία θα ακυρώνει την εν λόγω απόφαση εφαρμογής·
            
         
               —
            
            
               άλλως, να κηρύξει την άμεση αναστολή της πραγματοποιούμενης από το Ενιαίο Συμβούλιο Εξυγίανσης και το Fondo de Reestructuración Ordenada Bancaria (FROB) [ταμείο για την ομαλή αναδιάρθρωση του τραπεζικού κλάδου] εφαρμογής, δεδομένου ότι η εφαρμογή αυτή, στο μέτρο που είναι έγκυρη και έχει τεθεί σε ισχύ, επιφέρει μη επανορθώσιμες ή δυσχερώς επανορθώσιμες βλάβες στην περιουσία των μετόχων της Banco Popular οι οποίοι απώλεσαν την ιδιότητά τους αυτή.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T–478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T–481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T–482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T–483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T–484/17, Fidesban κ.λπ. κατά Ενιαίου Συμβουλίου Εξυγίανσης, T–497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T–498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.